བླ་སྲོག་གི་གླུ་སྐད་མ་འཇགས་ན།རུས་རྐང་གི་ཁྲག་རྒྱུན་མ་ཡལ་ན།ང་རང་ཚོ་རང་དབང་དང་བསྡོངས་ཏེ་གངས་སུལ་དུ་འཐིམ་ཆོགའདི་ནི་ཁྲག་ཡིགགིས་ཁུར་འོང་བའི་སེམས་པ་དམར་པོ་ཡིན་ལ།ཁྲག་ཡིགགིས་རང་ཉིད་ལ་ཆེད་དུ་བརྐོས་པའི་རྟག་བརྟན་གྱི་དུངས་པ་ཞིག་ཀྱང་རེད།སྐབས་འདིར་ཁྲག་ཡིག་གི་དམར་ཧྲང་ཧྲང་དུ་བཀྲམ་པའི་ཡིག་འབྲུ་རེ་རེ་ན་ཟུག་གི་འཕག་འཚག་རེ་རེ་དང་འགྲོགས་ཏེ་ངའི་དྲན་ཤེས་དང་སེམས་པ་ཡོད་ཚད་རྨང་ནས་སྒུལ་བྱུང་།ཞེ་སྡང་ཤ་འཁོནན་ཟུགལྕགས་སྒྲོགབདག་གི་ཤ་གསེང་རུས་རྐང་ན།ལྗིད་ཏིག་ཏིག་གི་ཡིག་འབྲུ་གཉིས་ཀྱིས་ཚ་འདྲི་སློང་གིན་འདུགའདི་ནི་ཁྲག་ཡིགགིས་གྱེར་བྱུང་བའི་རླབས་ཆེ་བའི་ཚེ་སྲོག་ཅིག་གིས་གཞི་ནས་རྙེད་པའི་ཚོར་འདུའི་གཟུགས་རིས་ཤིག་རེད།དེ་ལས་ལྕགས་སྒྲོག་གིས་དམ་དུ་བསྡམས་པའི་ཞེ་སྡང་དང་ཤ་འཁོན།ཡང་ན་ན་ཟུག་རེ་རེ་ཡིས་འགུལ་སྐྱོད་བྱེད་བཞིན་པའི་རྣམ་པ་ཞིག་ང་ཚོར་བསྟན་བྱུང་བ་ནི་སྙན་ངག་མཁན་གྱི་དུངས་སེམས་དངོས་དང་རྟོགས་འཆར་གཉིས་ཀ་གཞི་གཅིག་ཏུ་བསྲེས་པའི་ཁྱད་འཕགས་ཀྱི་ཐབས་རྩལ་ཞིག་ཏུ་སྣང་།ང་ཚོར་འདི་ལྟ་བུའི་བརྩེ་སེམས་དངོས་ཀྱིས་ཕྱུག་པའི་སྙན་ངག་མཁོ་ལ་འདི་ལྟ་བུའི་རང་དབང་སྙེག་ཕོད་པའི་གདོང་མཆོང་གི་སྙིང་སྟོབས་དེ་བས་ཀྱང་མཁོ།འདི་ནི་རང་ག་བའི་མི་ཆུང་ཞིག་གིས་རང་གི་མ་ཡུམ་གངས་ལྗོངས་ཀྱི་ན་ཟུག་དང་ཉམས་ཉེས་མ་བཟོད་པའི་ཀི་སྒྲ་ཐེངས་ཤིག་ཡིན།འདི་ནི་མགྲིན་པ་གངས་ཆུས་གསོས་པའི་དུས་རབས་ཀྱི་གླུ་བ་ཞིག་གིས་ཚེ་སྲོག་དང་དུངས་སེམས་མཉམ་དུ་བརྒྱུས་ནས་བླངས་པའི་གླུ་ངག་རིང་མོ་རེད།གང་ལྟར་ཁྲག་ཡིག་བཀླགས་རྗེས་ངས་མི་ཞིག་དྲང་པོར་སོང་ས་ནས་རྐང་རྗེས་གསལ་བོ་ཞིག་ཡོད་འོས་པའི་བདེན་ལུགས་ཁོ་ན་རྙེད་བྱུང་།དེ་བས་ཀྱང་ཐེའུ་རང་གིས་འཚོལ་གྱིན་པའི་ནང་སེམས་ཀྱི་དབྱངས་རྟ་ངོ་མ་ཞིག་ཐོས་ཤིང་།ཁྲག་ཡིགགིས་ཕབ་ཀྱིན་པའི་སྣང་བརྙན་གསོན་པོ་དེའི་གྲག་འགུལ་རྟོགས་བྱུང་བས།མཇུག་ཏུ་ང་རང་ཉིད་ཀྱང་ཁྲག་ཐིགས་ཤིག་ཏུ་གྱུར་ཏེཁྲག་ཡིགདང་མཉམ་དུ་བཞུར་བཞིན་འདུག